**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – noteikumi Nr.421) 43.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 19.aprīļa Ministru kabineta noteikumi Nr.238 „Ugunsdrošības noteikumi” uzliek par pienākumu objektu īpašniekiem rūpēties par ugunsdrošību objektā, izveidojot un uzturot ugunsaizsardzības sistēmas, kā arī pastiprināti pievēršot uzmanību elektroinstalācijas tehniskajam stāvoklim.Objektu atbilstību iepriekš minētajam kontrolē divas institūcijas: Ekonomikas ministrijas pakļautības Būvniecības valsts kontroles birojs (turpmāk – BVKB) un Iekšlietu ministrijas pakļautības Valsts ugunsdzēsības un glābšanas dienests (turpmāk – VUGD). Abas organizācijas Latvijas Lauksaimniecības universitātes (turpmāk – LLU) objektos veic profesionālo darbību. VUGD inspektori ik gadu regulāri pārbauda visus LLU objektus, t.sk. Bulduru dārzkopības vidusskolu (turpmāk – BDV), un noformē vidēji divdesmit pārbaudes aktus, norādot ugunsdrošības prasību pārkāpumus un to novēršanas termiņus. Ņemot vērā ugunsdrošības normu nozīmīgumu un to, ka šie objekti ir izglītības iestāžu funkciju nodrošināšanai, kontrolējošās institūcijas ir gatavas rosināt administratīvo pārkāpumu lietas par ugunsdrošības situāciju objektos pārbaudes brīdī arī par to, ja objektā ir novērojama tikai viena ugunsdrošības prasību nepilnīga izpilde. Studiju un administratīvā ēka “Jelgavas pils” ir nozīmīgs objekts ne tikai no kultūrvēsturiskā aspekta, bet arī ar to, ka tajā notiek nepārtraukts studiju process, ik gadus to apmeklē vairāk par 50 000 apmeklētāju (viesi, studenti, mācībspēki), līdz ar to ugunsdrošības prasību ievērošanai objektā ir pievērstā būtiska uzmanība no objekta apsaimniekotāja puses, tomēr objekta ievērojamo apjomu dēļ LLU ir finansiāli apgrūtinoši nodrošināt pilnvērtīgu objekta uzturēšanu no pašu ieņēmumiem. Šobrīd notiek projekta “Jelgavas pils energoefektivitātes nodrošināšana” īstenošana. Piešķirtie līdzekļi ļautu nodrošināt iespēju pieņemt ekspluatācijā “Jelgavas pils” izremontēto Austrumu korpusu ar jaunizbūvētu ventilācijas sistēmas daļu.Plānoto VUGD ugunsdrošības pārbaužu un civilās aizsardzības prasību ievērošanas kontroļu rezultātā LLU un BDV objektiem “LLU 2. dienesta viesnīcas ēkas, telpas un teritorija”, “LLU 6.dienesta viesnīcas ēkas, telpas un teritorija”, “SIA “Bulduru dārzkopības vidusskola” un dārzkopības vidusskolas dienesta viesnīcu Nr2. un Nr.3. telpas un teritorija” ir sastādīti Pārbaudes akti ugunsdrošības prasību neatbilstību novēršanai. Informāciju par konstatētajiem pārkāpumiem un to novēršanas termiņiem Anotācijas pielikumā Nr.2. Pārbaudes aktos uzrādītā būtiskākā neatbilstība ugunsdrošības prasībām minētajos objektos ir automātisko ugunsgrēka atklāšanas un trauksmes signalizācijas sistēmu neesamība. Lai nodrošinātu ugunsdrošības prasību izpildi norādītajos LLU un BDV objektos ir jāizbūvē automātiskās ugunsaizsardzības sistēmas un jāpilnveido citas uzrādītās ugunsdrošības prasības 2018.gadā. Šo sistēmu izbūve un ekspluatācija ir prioritāra un nav saistīta ar citu veidu būvniecības vai rekonstrukcijas darbiem LLU un BDV objektos. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Lauksaimniecības universitāte un SIA “Bulduru Dārzkopības vidusskola” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | LLU un BDV objektu apmeklētāji, mācībspēki un izglītojamie. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projektam nav ietekmes uz administratīvo slogu, rīkojums paredz finansējumu **599 500,00** *euro* apmērā LLU un BDV objektos ugunsdrošības prasību izpildei. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0  | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | **599 500** | 0 | 0 | 0 | 0 | 0 |
| 2.1. valsts pamatbudžets | 0 | **599 500** | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | **–599 500** | 0 | 0 | 0 | 0 | 0 |
| 3.1. valsts pamatbudžets | 0 | **–599 500** | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | **+599 500** | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēti aprēķini pievienoti anotācijas 1.pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ZM, LLU |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Šnakšis 67027672

Jānis.Šnakšis@zm.gov.lv